Bon Adrien Jeannot de Moncey yera fillo d'un advogato de Besançon, en o Franco Condato. Quan teneba 15 anyadas, fuyió d'a suya casa ta enrolar-se en un Rechimiento de Infantería, en sirvindo como granader dica 1773, quan compró a suya licencia ta estudear Dreito. Sindembargo, en 1774 dentró en a Chendarmería d'a Guardia Reyal, a on estió dica 1778. En 1779 yera sotstenient en una unidat d'infantería, segundo tenient en 1782 y tenient en 1781, estando capitán en 1791, ya dimpués d'a Revolución Francesa.